google/wiki40b huggingface dataset:
Cuong Vu

Biografi

Vu ble født i Saigon i 1969, men flyttet allerede som seksåring sammen med sin familie til Bellevue, Seattle, Washington. Som liten ble han interessert i den amerikanske popmusikken, men han bevarte den tradisjonelle musikken fra Vietnam i sin forståelse av musikk. Da Vu var 11 år gammel begynte han å spille trompet etter å ha fått en trompet i gave fra sin mor. Som ungdom spilte han i flere band og ble snart interessert i jazz. Han ble inspirert av artister som Michael Brecker, Pat Metheny, og Mike Stern. Innenfor jazz var det den moderne jazzen og eldre stilarter som bebop og swing som tiltrakk hans oppmerksomhet. 
Vu gikk videre til musikkstudier etter å ha mottatt et stipend fra New England Conservatory of Music. Han uteksamineres med en grad i jazzstudier her. Under hans studier møtte han andre musikere som han snart begynte å spille sammen med og Vu gjorde sitt navn kjent i det lokale jazzmiljøet. Han fikk også en forkjærlighet for klassisk musikk og han lyttet mye til komponister som Ludwig van Beethoven, Arnold Schönberg, Witold Lutosławski og György Ligeti. Vu flyttet til New York City i 1994 og etablerte seg også her som en av de mest "innovative og allsidige" unge trompetister i jazzmiljøet. Han blir beskrevet som en artist som du kan plassere i flere sjangere, og at han dermed er en meget allsidig musiker.
Vu har spilt med blant annet Laurie Anderson, David Bowie, Dave Douglas, Cibo Matto, Gerry Hemingway, Bobby Previte, Mark Helias, Andy Laster, Orange Deretter Blue, Mitchell Froom, Matthias Lupri og Chris Speed. Han har turnert med Pat Metheny Group som trompetist og vokalist. Vu har også vært med i flere andre grupper som blant annet en trio sammen med Stomu Takeishi og Ted Poor. Andre grupperinger er JACKhouse, Scratcher og VU-TET. Vu har også tre soloutgivelser som på hans hjemmeside beskrives som en blanding av jazz, pop, og funk.
I 2003 mottok han, sammen med Pat Metheny Group en Grammy Award («Best Contemporary Jazz Album») for albumet Speaking of Now. I 2005 var han også med på gruppens seneste studioalbum The Way Up som også vant en Grammy.
Tasmansk nebbhval

Biologi

Tasmansk nebbhval er den eneste nebbhvalen som har et fullt, funksjonelt tannsett. Den er dessuten den nest lengste av nebbhvalene, etter blekhodenebbhvalen. Tasmansk nebbhval blir trolig omkring 6-7 meter lang, men er atskillig slankere enn blekhodenebbhvalen og veier trolig omkring 2 metriske tonn.
Hittil har all kunnskap om denne hvalen kommet etter dyr som har strandet. Tidligere er tjue individer funnet strandet på New Zealand, tre i Argentina, en på Hawaii og en i Australia. Tre andre funn er også rapportert. I tillegg er det rapportert sett levende individer utenfor New Zealand og Seychellene, men disse er ikke bekreftet. Den 5. mars i 2004 fant en surfer tjueåtte stranda hvaler langs kysten av Taranaki i Waitara på New Zealand, ikke langt unna der man fant de første hvalene i 1933.
Barnamentanarheiðursløn Tórshavnar býráðs

Barnamentanarheiðursløn Tórshavnar býráðs (Tórshavns byråds barnekulturpris) het opprinnelig Barnabókaheiðursløn Tórhavnar býráðs (Tórshavns kommunes barnebokspris), men man mente at det var behov for å gi prisen til andre som gjorde et stort arbeid i området barnekultur. Den ble derfor endret slik at prisens navn med ordet bok (bók) ble byttet ut med kultur (mentan). Prisen ble etablert i 1976 og har vært utdelt nesten hvert år siden. Styret kan velge å gi én, to eller ingen pris hvert år. Hvis de ikke kan finne noen verdig mottaker, kan de velge å ikke dele ut noen pris.
Prisen gis samtidig med de tre andre prisene Tórshavn kommune står for: M.A. Jacobsen hæderspris for skønlitteratur, faklitteratur og andre kulturelle verk. Prisutdelingen finner alltid sted omkring den 17. september, som er Mads Andreas Jacobsens bursdag. Han levde fra 1891 til 1944, og var blant annet borgmester i Tórshavn, lagtingsmedlem og bibliotekar. Det var han som var ansvarlig for opprettelsen av Færøyene Amtsbibliotek, som det het den gangen. Nå heter det "Landsbókasavnið" eller Føroya Landsbókasavn. Det var opprinnelig bare en M.A. Jacobsens pris, men nå er det tre: én for skjønnlitteratur, én for faklitteratur og én for andre kulturelle arbeid. De siste årene fant prisutdelingen av de fire litterære og kulturelle prisene sted i Müllers Pakhus i Tórshavn .
Nasjonal sykkelrute

National sykkelrute er en landsdekkende stamvei av sykkelruter. Sykkelrutene følger sykkelstier og sideveier til hovedveiene.

Nasjonal sykkelrute nr. 1

Svinesund – Kristiansand – Bergen (del av North Sea Cycle Route)
Alternativ definisjon: Svinesund–Kristiansand-Bergen-Trondheim-Brønnøysund-Tromsø-Nordkapp-Kirkenes

Nasjonal sykkelrute nr. 2

Stavanger – Valle – Skien
Alternativ definisjon: Stavanger–Dalen–Telemarkskanalen–Porsgrunn

Nasjonal sykkelrute nr. 3

Kristiansand – Valle – Haukeli
Alternativ definisjon: Kristiansand-Setesdal–Hardanger–Kristiansund (Haukeli–Kristiansund er ikke skiltet)

Nasjonal sykkelrute nr. 4

Bergen – Finse – Oslo

Nasjonal sykkelrute nr. 5

«Numedalsruta», går fra Geilo via Kongsberg til Larvik. Hele ruten er på 280 km.
Alternativ definisjon: Molde–Geilo–Kongsberg–Larvik (Molde–Geilo er ikke skiltet)

Nasjonal sykkelrute nr. 6

Røros – Hardanger (kun Otta-Lom er skiltet)

Nasjonal sykkelrute nr. 7

«Pilegrimsruta», Halden – Oslo – Nidaros (Trondheim) (skiltet mellom Halden og Lillehammer)
Ruten går fra Oslo via Strømmen, Fjellhamar, Lillestrøm, Leirsund, Frogner, Lindeberg, Kløfta, Rambydalen, Jessheim, Mogreina, Rise bro, Eidsvoll verk, Åmot, Hammerstad, Åsleia, Minnesund, Stange, Hamar, Ringsaker, Lillehamer, Sjusjøen, Øyerfjellet, Ringebu, Spidsbergseter, Folldal, Hjerkinn, Oppdal, Nerskogen, Meldal, Hovin, Melhus og til Trondheim.
Gjennom Ullensaker går ruten på eksisterende gang- og sykkelveier og mindre trafikkerte bilveier. I syd langs Lindebergvegen, Isingrudvegen, Kløfta, Ilevegen, Kongsvingervegen, via Ullensaker kirke, Myrhus, Randbydalsvegen, Gystad, Gml. Algarheimsveg, Jessheim, Ringvegen, Trondheimsvegen, Mogreina, Sørbakkvegen, Risebru. Fra Risebru og nordover mot Eidsvoll kan to ruter velges, den ene går fra Risebru, Risebruvegen, Aurvegen, Eidsvoll grense. Den andre går fra Risebru, Bondal bru, Vardekrysset, Dal stasjon.

Nasjonal sykkelrute nr. 8

«Trollheimen», Oppdal – Molde

Nasjonal sykkelrute nr. 9

«Villmarksruta», Halden – Kongsvinger – Trysil – Trondheim

Nasjonal sykkelrute nr. 10

Nordkapp – Lindesnes (følger deler av nasjonal rute 1)
Oksehale

Oksehale er kjøtt fra hale av storfe, som vanligvis blir delt opp i små stykker. I kjøttstykkene kan man tydelig se brusk og bein, og kjøttmengden varierer fra hvor på halen stykket er fra. Halekjøttet inneholder godt brukte, grove muskelfibre, og må derfor varmebehandles over lang tid for å ikke bli seigt.
Norsk Monitor

Norsk Monitor er en stor spørreundersøkelse som kartlegger nordmenns verdier, holdninger og adferd. Undersøkelsen har vært gjennomført annethvert år siden 1985 og er basert på et landsrepresentativt utvalg av ca 4000 personer av befolkningen over 15 år. Ettersom mange av de samme spørsmålene gjentas forskjellige år, er Norsk Monitor hyppig brukt i media og samfunnsvitenskap for å belyse holdningsendringer over tid. Undersøkelsen består av om lag 3000 spørsmål som dekker tema som mediebruk, samfunnspolitiske spørsmål, forbrukeradferd, spisevaner og politisk syn. 
Undersøkelsen gjennomføres av Ipsos Norge.
Foxborough

Foxborough er en by i Norfolk County i Massachusetts i USA, cirka 35 km sørvest for Boston og 29 km nordvest for Providence i Rhode Island.  Innbyggerantallet var 16 246 ved folketellingen i 2000. Byen er best kjent Gillette Stadium som er hjemmebanen til New England Patriots i National Football League og New England Revolution i Major League Soccer. «Foxborough» er den offisielle skrivemåten for byens navn, men den alternative skrivemåten «Foxboro» er også ofte benyttet.

Historie

Den første bosetningen ble etablert i 1704. Bystatus fikk den 1778. Foxborough er oppkalt etter Charles James Fox, medlem av det britiske parlamentet for Whigpartiet, som var en sterk supporter av koloniene i årene før den amerikanske revolusjon.
Foxborough var i sin tid hjembyen til verdens største stråhattfabrikk. Den ble grunnlagt av den lokale forretningsmannen E.P. Carpenter. Union Straw Works-bygningen brant ned til grunnen tidlig på 1900-tallet.
Foxborough var sammensatt av små nabolag inntil tidlig på 1900-tallet. Disse inkluderte Foxvale/Paineburgh, som forble delvis uavhengige inntil midten av 1900-tallet; Quaker Hill i South Foxborough; og Lakeview/Donkeyville i West Foxborough.

Geografi

Ifølge United States Census Bureau har byen et totalt areal på 20.9 kvadrat miles (54.1 km²), hvor av, 20.1 kvadrat miles (52.0 km²) av området er land og 0.8 kvadrat miles (2.1 km²) vann (3.88%).
Conognatha

Utseende

Middelsstore (gjerne ca. 20 millimeter), avlange, blanke praktbiller. Antennene er ganske tynne. Pronotum har rundede sider og er svart med metallisk glans. Dekkvingene er vanligvis mer eller mindre rødlige med svarte tegninger, spissen er sagtakket.

Utbredelse

Slekten er utbredt i det sørlige Sør-Amerika.
Verneområder i Nordland

Verneområder i Nordland er ei liste over naturverneområder, vernetype, vernedato og verneomfang (målt i dekar) som finnes i Nordland fylke. Lista er sortert alfabetisk innenfor hver kommune, mens kommunerekkefølgen er i henhold til kommunenumrene.

Noter

Flere av verneområdene går på tvers av kommunegrensene og opptrer derfor flere enn en gang i listen. Noen av verneområdene går også på tvers av fylkesgrensene og kan derfor opptre på andre fylkeslister enn denne. 
Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.
Samiske geografiske navn i Gratangen

Samiske geografiske navn i Gratangen (knr 1919) angir stedsnavn i Gratangen kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Gratangen kommune.
Færøyske frimerker 2001

Færøyske frimerker 2001. Det ble utgitt i alt tjuesju frimerker av Postverk Føroya i 2001. Det var tjuesjuende året som Færøyene utga egne frimerker. Landkoden ble endret fra FR til FO.
24. århundre

Det 24. århundre dekker årene 2301–2400  i den Gregorianske kalender.
FK Dinamo Moskva

Historie

Dinamo Moskva er en av de eldste fotballklubbene i Russland, og med NKVD og KGB i ryggen var laget best i landet i starten. Fra 1930-1960 ble laget sammen med Spartak Moskva og CSKA Moskva regnet som landets beste, men siden den gang har det gått litt tyngre. I løpet av de 30 storhetsårene vant de serien hele ni ganger, samt cupen to ganger.
Deres beste resultat i Europa er utvilsomt prestasjonen i Cupvinnercupen 1971/72, hvor de ble nummer to, slått 3–2 i finalen av Celtic. Dette var den største prestasjonen i Europa av et russisk lag inntil CSKA Moskva vant UEFA-cupen i 2005. Dinamo Moskva vant sitt foreløpig siste seriegull i 1976, og sitt siste cupgull i 1995. På 1990-tallet tok klubben tre bronsemedaljer i serien og 3 cupmedaljer, men starten på dette århundre ble til sammenligning en ny skuffelse.
Klubben greide ikke å ta medalje i serien før tredjeplassen i 2008, og da fikk de samtidig delta i mesterligaen for første gang. I første kamp mot Celtic i tredje kvalifiseringsrunde vant de noe overraskende 1–0, men det skotske laget vant 2–0 i den andre kampen. Dermed gikk Dinamo i stedet inn i Europaligaens playoffrunde, hvor de tapte 2–1 sammenlagt for bulgarske CSKA Sofia.
Årsnes

Årsnes er et fergested i Kvinnherad kommune i Hordaland. Årsnes fergekai knytter sammen fylkesvei 48 med Gjermundshamn på vestsiden av Hardangerfjorden. Enkelte avganger i fergesambandet gjør også anløp på Varaldsøy.

Historie

Årsnes fergekai ble tatt i bruk i juli 2010, og avløste da Løfallstrand fergekai, som var blitt for liten. Flyttingen av fergeleiet gav også noen minutter kortere reisetid over fjorden.
Føroya Lærarafelag

Føroya Lærarafelag (Færøyenes Lærerforening) er en fagforening for pedagoger på Færøyene. Foreningen ble stiftet i 1898, og i 1956 ble det tilhørende forlaget Bókadeild Føroya Lærarafelags opprettet.
Erik Sand

Detektor

I desember 2000 fikk Detektor platekontrakt på det tyske selskapet Boost records. Boost records var drevet av Claus Pieper og eid av det største technomagasinet i Europa, Raveline. I tillegg til å være manager i Boost records var Claus Pieper medlem av det legendariske technobandet Genlog. Claus oppdaget Detektors musikk på internett i 2000. Musikken var lagt ut på mp3.com, et av de aller første nettsamfunn som hadde kommersiell suksess og som klarte å kople sammen kreative musikere fra hele verden.
Detektor ga ut en 12" vinyl på Boost records med tittelen Fly. Fly ble remixet av flere kjente Djs, fra Giorgio Ponticelli i Italia til Luke Chen i Singapore. DJ Quicksilver og Blank & Jones hadde Fly høyt oppe på sine spillelister, og under Love Parade i Berlin 2001 ble den en gjenganger i opptoget og på ravefestene i etterkant. Fly ble en umiddelbar suksess og solgte ut to opplag i Tyskland, Østerrike, Frankrike, Sveits og Spania. Fly var også med på tilsammen 10 compilations som solgte i et totalt antall på ca 1 000 000 eksemplarer. Det største bidraget til de høye salgstallene var Fly´s tilstedeværelsen på Sony BMG Music Entertainment Dreamdance 21 som alene har solgt en kvart million eksemplarer. Boost records måtte i 2003 legge ned sin virksomheten i Tyskland.
Josef Gull

Bakgrunn

Etter at han ble ferdig med gymnaset i hjembyen, reiste han til Târgu Mureș for å studere rettsvitenskap, studier som han avsluttet ved å få advokatbevilling i 1844. Han reiste tilbake til hjembyen, men bestemte seg for å ikke arbeide som advokat. Han arbeidet som honorær sekretær for bymagistraten.

Politiker

I 1848 satt han til Riksdagen i Cluj som vararepresentant for Karl Gooß den Eldre. På samme måte som Sighișoaras representant- den senere evangeliske biskopen for Transilvania Georg Daniel Teutsch- var han for en betinget sammenslåing av Transilvania med Kongedømmet Ungarn, og de reiste sammen som representanter med like rettigheter til Riksdagen i Pest. Men de forlot Riksdagen fordi deres krav for å holde unionen sammen ikke ble akseptert. 
Han reiste hjem til Sighișoara og kjempet sammen med bygarden i borgerkrigen på den østerrikske siden. Som adjutant for bygardens leder deltok han i slaget ved Ibașfalău. Gull klarte ikke å overtale Stephan Ludwig Roth til å flykte da denne ble vist frem i Sighișoara bundet, på vei til den sikre død i Cluj, fordi Roth sa at han ikke var en kujon. 
Etter at borgerkrigen var over, arbeidet Gull først igjen ved magistratkontoret i Sighișoara (han sa opp på grunn av Franz Josef sin neo-absolutisme i 1851), og deretter i ti år som advokat. Da den saksiske grunnloven ble gjenopprettet i 1861, ble Gull valgt til senator og økonomisk adminstrator, før han ble borgermester i 1866. Han hadde denne stillingen til 1881, da han gikk av etter eget ønske. I denne perioden var han byens representant i det såkalte Saksiske Nasjonale Universitet i Sibiu (1861-1875), som han skrev ordensreglene for.
Gull var også aktiv på det evangelisk-kirkelige området, idet han var en av samarbeiderne og fremmerne av den nye kirkelige grunnloven i Transilvania. Han ble valgt inn i det nasjonale kirkerådet til den transilvanske evangeliske kirken, en stilling som han hadde til sin død.
Som følge av et slag ble han lam i 1896.
Århundrets Bibliotek

«Århundrets Bibliotek» var en litterær kanon-kåring som ble foretatt i Norge i 1991, i regi av Den norske Bokklubben.
Århundrets Bibliotek skulle omfatte en liste over de 100 beste og mest sentrale bøker i det 20. århundre. Utvalget ble foretatt av en komite på hundre norske litteratur-«eksperter» under ledelse av Brikt Jensen. Komiteens sammensetning ble avgjort av Norsk Bibliotekforening, foreningen «Deichmans Venner» og Den norske Bokklubben. 
Bøkene på listen ble senere utgitt av Bokklubben i en abonnements-serie.
Bilyesta

Utseende

Små til middelsstore (ca. 7 - 10 millimeter), avlange, mørke praktbiller med gule tegninger på dekkvingene. Pronotum er avrundet firkantet med lange, lyse hår.

Levevis

De voksne billene besøker gjerne blomster.

Utbredelse

Artene er utbredt i Argentina.
Danny Kaye

Bakgrunn

Kaye ble født i Brooklyn av jødiske ukrainske innvandrerforeldre; faren var skredder. Den unge Kaminski gikk tidlig ut av skolen og arbeidet som underholder på hotell. Han ble oppdaget som skuespiller og gjorde etter hvert karriere både innen film og teater.

Skuespiller

Kayes broadwaydebut kom i 1939 med The Straw Hat Revue. En av de største suksessene hans var Lady in the Dark fra 1941, der han i sangen Tchaikovsky ramset opp navnene på 54 russiske komponister på 38 sekunder. 
Danny Kaye fikk i løpet av 1940-tallet stjernestatus for mimikken og humortalentet sitt. En opptreden i London Palladium, der den britiske kongefamilien ble sagt å ha hylt av latter.
Danny Kayes første spillefilm kom i 1944, Up in Arms. Senere spilte han i filmer som Generalinspektøren (1949), White Christmas (1954) og Hoffnarren (1956). Flere av filmene hans handlet om to like personer, begge spilt av Kaye, som ble forvekslet med hverandre. Skuespilleren spilte også to biografiske roller, som H.C. Andersen i filmen Hans Christian Andersen og som jazzpioneren Red Nichols i The Five Pennies.
Danny Kaye ledet The Danny Kaye Show, et eget radiovarietéshow på CBS, i 1945 og 1946. Senere gav CBS ham et timelangt show i fjernsyn, også The Danny Kaye Show, og det varte fra 1963 til 1967. Det ble også i en periode vist på NRK. 
Han brukte sin kjendisstatus til å arbeide for barns rettigheter og sikkerhet, og ble i 1954 den første som ble utnevnt til ambassadør for UNICEF, FNs internasjonale barnehjelpsfond.
Murpuss

Forskjellig pusstyper

Murmørtelens fasthet avhenger av bindemiddelet, tilslaget og eventuelle tilsetninger. Tilslaget er som regel sand med korngradering fra fin til grov, avhengig av hva slags overflate man ønsker. Sandens kornstørrelse kan variere fra 0,1 mm til 6-8 mm. Tilslaget, sammen med påføringsteknikken og etterbehandlingen avgjør overflatens egenskaper. Finpuss er oftest et tynt ytre puss-skikt som trekkes på grover puss med stålbrett og glattes ved filsing. Til slemming brukes en mørtel av vellingkonsistens som påføres med kost.

Sementmørtel

Sementmørtel herder ved opptak av vann, og raskere enn kalkmørtel. Den har bedre vedheft på de fleste underlag, og er hardere. Men puss med ren sementmørtel blir for hard og uelastisk til mange formål og egner seg ikke til restaurering av eldre murvegger, eller til puss på trematerialer.
Byggesystem

Et byggesystem er en bit programvare som bygger annen programvare, det vil si kompilerer, linker og gjør andre ting forbundet med byggeprosessen.
De to vanligste verktøyene som kalles i byggeprosessen er kompilatoren – oversetter kildekode til objektkode – og lenkeren – lenker sammen objektkode til et kjørbart program.
Byggesystemet kan gjøre andre, forhåndsdefinerte ting for hver komponent som skal bygges, eller være utvidbart så det kan gjøre brukerdefinerte handlinger. Eksempler kan være at det interakterer med versjonskontrollsystemet for å sjekke ut og inn filer og finne riktig versjon av filer, at det kopierer filer fra et sted til et annet eller at det sender en e-post til den som er ansvarlig for byggingen når prosessen er ferdig eller har støtt på et problem.
Byggesystemer i bruk i 2005 inkluderer Ant, som er et open source-system basert på Java, MSBuild, som er Microsofts nyeste byggesystem, og xconfig, som brukes for å bygge Linux-kjernen.
Marvel Crosson

Tidlig liv

Marvel Crosson var datter av Esler Crosson og hans hustru Elizabeth Wynant Crosson i Warsaw, Indiana, hjembyen til moren. Hennes bror Joe (Joseph) ble født i Minneapolis i Kansas, hvor familien bodde på en gård. En søster, Zelma, ble født senere. Familien flyttet senere til Sterling i Colorado.

Flykarriere

I 1922 flyttet familien Crosson på nytt, denne gangen til San Diego i California. Marvel og hennes bror ble fascinert av fly og luftfart, og sammen kjøpte de deres første fly, en Curtiss N-9. Joe Crosson flyttet til territoriet Alaska for å jobbe som pilot. Marvel fulgte snart etter og fikk sitt flysertifikat der, den første kvinne i territoriet som greide det. Hun slo seg sammen med sin bror i hans jobb med fly og holde utstyret i orden. Hun hjalp også sin bror i å frakte et monoplan (fly med enkeltvinger) fra San Diego til New York for Hubert Wilkins, den australske utforskeren og flyveren. Etter å ha arbeidet som kommersiell pilot i Alaska vendte hun tilbake til California. Hun satte en høyderekord på 7 314 meter den 28. mai 1929 mens hun fløy et Travel Air Jet J-5.

Død

Marvel Crosson døde den 19. august 1929 da hennes fly krasjet i ørkenen i Arizona den andre dagen av Women's Air Derby, populært kalt for «The Powder Puff Derby» («Pudderkvastløpet»), som hadde startet i Santa Monica i California og hadde Cleveland i Ohio som mål. Hennes lik ble funnet et godt stykke fra hennes fly og med en uåpnet fallskjerm. Hun ble gravlagt i Greenwood Memorial Park i San Diego, California.
Sponsor av flytevlingen, National Exchange Club, holdt en landsomfattende øyeblikk med stillhet i alle sine klubber for å ære Crossons død. En ledig stol representerte Crosson ved festmiddagen for deltagerne i Cleveland i Ohio. Hun ble innvalgt i Alaskakvinnenes Hall of Fame i 2011.
Acanthops bidens

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops bidens fantes opprinnelig i Mexico.
Johan Elsmo

Bakgrunn

Johan Elsmo var en av drivkraftene innenfor norsk trekkspillhistorie. Han ble i 1911 kåret til Norgesmester i torader. Han samarbeidet med den kjente komponisten og musikeren Severin Jevnager fra samme sted. Han hadde 130 innspillinger i studio for The Gramophone Company, Odeon, Pathé og Polyphon. Han hadde innspilling for The Gramophone Company med gammel norsk rehinlender frem til 1927. De hadde flere opptredener både i Sverige og Norge.

Historie

Johan Elsmo hadde flere lærlinger i sin virksomhet. Blant de var Ottar E. Akre.
Parazorilispe

Levevis

Larvene lever i død ved.

Utbredelse

Arten lever i Den demokratiske republikken Kongo.
Lai'an

Lai'an (kinesisk: 来安县; pinyin: Lái'ān Xiàn) er et fylke i provinsen Anhui i Folkerepublikken Kina. Det ligger i byprefekturet Chuzhou.
Befolkningen var på 476 340 innbyggere i 1999.

Kulturminner

Slagstedet Banta fra den annen sino-japanske krig (半塔保卫战旧址, Bàntǎ bǎowèi zhàn jiùzhǐ) står på Folkerepublikken Kinas liste over kulturminner.